बड़ामलहरा में श्रीराम बायोडीजल सेलिंग सेंटर के नाम से बायोडीजल बिक्री केन्द्र खोला गया। श्रीमति असाटी ने बताया कि बायोडीजल के बारे में सबसे अच्छी बात यह है कि यह दूसरे ईंधनों की भांति पर्यावरण के लिये हानिकारक नही है। इसके अलावा यह ऐसे स्रोतों से प्राप्त होता है जो पुनःनवीनीकृत किए जा सकते हैं। दूसरे इधनों के मुकाबले यह प्रदूषण एवं धुआं नही फैलाता। विदेशी तेल आयात की निर्भरता को समाप्त करने की दिशा में बायोडीजल मील का पत्थर साबित होगा। इसका लगातार उपयोग करने से तथा इसमें जहरीले रसायन न होने के कारण बायोडीजल इंजन को ज्यादा पावर के साथ चलाता है इंजन का पिकअप बढ़ जाता है तथा वाहन काला धुआं नही फेंकता। शुभारंभ के अवसर पर विधायक प्रतिनिधि डा. रमेश असाटी, मंडल अध्यक्ष एवं सांसद प्रतिनिधि सुनील मिश्रा, नगर परिषद अध्यक्ष शफीक खान, मानिक शर्मा, नीरज पौराणिक, राघव राजा, नितिन चौधरी, जनपद अध्यक्ष प्रतिनिधि रमेश राय, युवक कांग्रेस अध्यक्ष राजकुमार सिंह चौहान सहित गणमान्य नागरिक मौजूद रहे।